|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за изменение и допълнение на Тарифата за таксите, които се събират по Закона за лова и опазване на дивеча (Тарифа) |
| **Становище по ред:** |  |
| **Номер и дата:** |  |
| **В отговор на №:** | 03-13/09.01.2024 г. |
| **Институция:** | Министерство на земеделието и храните |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 4 „Варианти на действие. Анализ на въздействията:”Напомняме, че в оценката на въздействието трябва да се опише подробно подходът, който ще бъде възприет при определяне на размера на дадена такса (например умножени брой на предоставянията на услугата за последната цяла календарна година и коефициента на увеличение на съответната такса). Това е необходимо, за да може да се представи промяната в административната тежест и да се вземе информирано решение за необходимостта от увеличаване на административната тежест чрез увеличаване или въвеждане на държавни такси.Следва да стане ясно как ще бъде изпълнено изискването на чл. 2, ал. 2 от Закона за държавните такси, предвижда ли се възможност за бърза услуга и как ще бъде определен размерът на таксата за такава услуга (ако е приложимо), предвижда ли се отстраняване на нередовност със съответна такса (доколкото е приложимо) и др.Обръщаме внимание, че предварителната оценка на въздействието е инструментът, чрез който се извършват необходимите изчисления. Изводите и/или резултатите от тези изчисления следва да намерят място както в оценката, така и в доклада на вносителя.Относно подраздел 6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант?:Искаме да отбележим, че в [Административния регистър](https://iisda.government.bg/adm_services/services), където са посочени [услуги](https://iisda.government.bg/adm_services/services/from_central_administrations?search=1&subSectionId=1244)те, предоставяни от Изпълнителна агенция по горите, не са включени услугите за ***полагане на теоретичен и практически изпит за придобиване право на лов*** (чл. 1, ал. 1 от Тарифата), за които се предлага увеличение на таксите. С оглед на това, обръщаме внимание, че тези услуги подлежат на вписване в [Регистъра на услугите](https://iisda.government.bg/adm_services/services), така както услуга [**1816** Издаване на удостоверение за подборно ловуване](https://iisda.government.bg/adm_services/services/service/1816) (чл. 1, ал. 2 от Тарифата).В тази връзка, бихме искали да обърнем внимание и на следните констатации: - услугата за ***издаване на писмено разрешително за лов*** по чл. 57, ал. 1 от закона също не е вписана в Административния регистър;- в наименованието на услуга [**486** Презаверка на билет за лов за чужденци, дългосрочно пребиваващи в Република България](https://iisda.government.bg/adm_services/services/service/486), не са изрично посочени *представители на дипломатическите мисии* (чл. 3 от Тарифата)- услугите [**764** Издаване на разрешителни за внос и износ на жив дивеч и генетични материали към него, ловни трофеи, паднали дивечови рога и дивечови продукти](https://iisda.government.bg/adm_services/services/service/764) и [**484** Издаване на разрешение за изграждане на оградени площи в границите на ловнотостопанските райони](https://iisda.government.bg/adm_services/services/service_provision/83621) са вписани в Административния регистър, (но не и в Тарифата). В тази следва да се изясни дали двете услуги и занапред ще се предоставят безплатнои съответно няма да бъдат включени в Тарифата.- [услуга **1817** Издаване на удостоверение за ловен водач](https://iisda.government.bg/adm_services/services/service_provision/83638) е вписана в Административния регистър, но следва таксата за предоставянето ѝ да бъде включена Тарифата. Относно раздел 11 „Информационни източници“:В този раздел предлагаме за източниците на информация да се включат хиперлинкове. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:****ИСКРЕН ИВАНОВ** |